Maa on voimaa
Maa on voimaa on Kauko Röyhkän & Nartun 6. studioalbumi. Se julkaistiin sekä LP- että CD-formaatissa vuonna 1985. Jälkimmäinen sisältää myös singlekappaleet "Paska kaupunki" ja "Tuhlausta".
Lauralle -levyn siivittämän keikkasuosion vuoksi Kauko Röyhkä & Narttu sai kuulla olevansa tyttöjen bändi. Vastavetona bändi päätti tehdä seuraavasta levystä rankemman "eli enemmän tylyä rokkia ja kyynisiä sanoituksia". Bändi oli viimein saavuttanut sellaisen aseman, jossa he saattoivat ylpeillä pohjoisilla juurillaan.
Levyn kansikuvaksi Mattila ja Röyhkä etsivät ensin halpaa, luontoaiheista maalausta "joka olisi jollakin sopivan epämääräisellä tavalla tuonut mieleen vanhan ajan pohjoisen." Mattila näki kuitenkin Ilta-Sanomissa jutun kahdesta oululaispojasta, jotka olivat pelastaneet vammaisen hukkumasta tulvaojaan. Valokuvan toinen poika oli näyttänut jurolta ja umpimieliselta ja takkikin oli kuin suoraan 1960-luvulta. Takakanneksi päätyi Pellon Orajärven kartta, koska Röyhkän poikavuosien innoittaja kirjailija Timo K. Mukka oli Orajärveltä kotoisin.[1]
Albumista julkaistiin remasteroitu CD-versio vuonna 2000.
Sävellykset ja sanoitukset Kauko Röyhkä, sovitukset Kauko Röyhkä & Narttu.
Jarmo Heikkinen – kitara (CD-bonuksilla) Riku Mattila – kitara Jari Paulamäki – basso Kauko Röyhkä – laulu, kitara Heikki Tikka – rummut, taustalaulu ja urut
Juha Heininen – äänittäjä, miksaaja Mats Huldén – tuottaja Jani – kansi Harri Nurminen – kuva
Luokka:Kauko Röyhkän albumit Luokka:Vuoden 1985 albumit